Will.i.am

נעוריו ותחילת דרכו

ויליאם ג'יימס אדמס נולד וגדל במזרח לוס אנג'לס. הוא מעולם לא פגש את אביו, וגדל עם אמו דברה, שעודדה אותו להתחיל לעבוד על הקריירה המוזיקלית שלו ושלחה אותו לבית הספר "Pacific Palisades". בבית הספר הפך אדמס לחבר הטוב ביותר של אלן לינדו (שהפך בהמשך לאחד מחברי ההרכב של The Black Eyed Peas). יחד עם לינדו הופיע אדמס במועדונים במזרח לוס אנג'לס והצטרף בהמשך לשלושה אמנים נוספים אשר ייסדו את להקת הראפ "Atban Klann". הלהקה תפסה את תשומת לבו של הראפר הנודע Eazy-E, אשר החתים אותם בחברת התקליטים שלו בשנת 1991.

קריירה מוזיקלית

בסוף שנת 1991, כשהיה בן 16, החל ויליאם (Will.I.Am) להופיע תחת השם "Will-1X" לאחר שהתגלה על ידי הראפר Eazy-E אשר החתים אותו בחברת התקליטים שלו "Ruthless Records". השיר הראשון שלו היה "Merry Muthafuckin 'Xmas" אשר הוקלט בשנת 1992 והופק על ידי Eazy-E.
זמן קצר לאחר מותו של Eazy-E, בשנת 1995, Will.I.Am עזב את חברת התקליטים "Ruthless Records" והחל להתמקד בהרכב החדש: בלאק אייד פיז. Will.I.Am הפך לסולן הלהקה. במקביל לפעילותו בלהקה Will.I.Am התמקד גם בקריירת סולו.
בשנת 2001 יצא לשווקים אלבומו "Lost Change" (בתרגום חופשי לעברית: "שינוי אבוד") אשר היה אלבום הבכורה של Will.I.Am כאמן סולו. האלבום כלל אורחים רבים וקריצה מגוונת לסגנונות שונים, ביניהם פאנק, רגאיי, מוזיקה ברזילאית וסגנונות נוספים.
זמן-מה לאחר הוצאת אלבום הבכורה שלו שיתף Will.I.Am פעולה עם סרז'יו מנדז ועם אריקה באדו כאשר ביצעו ביחד את השיר "That Heat" והוציאו קליפ לשיר זה.
בשנת 2003 הצטרפה ללהקת הבלאק איד פיז הזמרת פרגי. עם הצטרפותה ללהקה הלהקה החלה לצבור הצלחה ופרסום רב ברחבי העולם. באותה שנה Will.I.Am הוציא לשווקים את אלבום הסולו "Must B 21" (בתרגום חופשי לעברית: "חייב להיות בן 21"). במקביל, Will.I.Am היה שותף בהפקת האלבום "The Dutchess" (הדוכסית) של פרגי, שהוקלט בלייבל הפרטי שלו.
בשנת 2006 הזמר מייקל ג'קסון יצר קשר עם אדמס וביקש ממנו שיפיק את האלבום הבא שלו. יחד השניים הקליטו שירים רבים והפיקו את אלבום האוסף שיצר ביום השנה ה-25 לאלבום "Thriller".
בשנת 2007 Will.I.Am הוציא לשווקים את אלבום הסולו השלישי שלו "Songs About Girls". אלבום זה לא זכה להצלחה רבה.
במהלך שנת 2008 Will.I.Am השתתף גם בהפקת הפסקול של סרט האנימציה "מדגסקר 2" בו הוא שר את השירים Traveling Song, I Like to Move It, Best Friends, She Loves Me ו-Alex on the Spot.
בהמשך החל אדמס להפיק שירים לאמנים אחרים בהם פלו רידה, אשר, U2, ריהאנה, מייקל ג'קסון, בריטני ספירס, שריל קול וניקול שרזינגר.
החל משנת 2012 משמש אדמס כשופט בגרסה הבריטית של תחרות השירה הטלוויזיונית The Voice.
ב-1 ביוני 2012, יצא לאור הסינגל: "This Is Love", בשיתוף אווה סימונס.
ב-20 בנובמבר, שוחרר הסינגל השני: "Scream & Shout", בשיתוף: בריטני ספירס. ב-29 בנובמבר, שוחרר הקליפ לשיר בהופעת בבכורה ענקית בתוכנית X פקטור בארצות הברית שם ספירס משמשת כשופטת בתוכנית. מיד לאחר הבכורה בתוכנית שוחרר הקליפ גם לעמוד היוטיוב הרשמי של Will.I.Am, ותוך יממה בלבד זכה הקליפ לכ-4 מיליון צפיות.
ב-18 במרץ 2013 יצא לאור הסינגל השלישי שנקרא: "thatPOWER#", בשיתוף ג'סטין ביבר.
ב-7 באפריל 2016, הוציא סינגל בשם "Boys&Girls"' אותו ביצע יחד עם הזמרת פיה מיה.
ב-14 באפריל 2016 חידש וויל את השיר מ-2013 "Smile Mona Lisa", הוציא לו קליפ עם הזמרת ניקול שרזינגר, ושינה את שם השיר ל-"Mona Lisa Smile".

קריירת משחק

בשנת 2008 השתתף בדיבוב סרט האנימציה הממוחשבת הקומי מדגסקר 2 בתור קולו של הדמות מוטו מוטו. כמו כן, הוא הפיק גם מספר שירים לפסקול הסרט. Will.I.Am שיחק בהמשך את הדמות ג'ון ווריית' בתפקיד הבכורה שלו בקולנוע, בסרט X-מן המקור: וולברין. כמו כן, הוא גם שיחק בתפקידי אורח בתוכנית הדרמה ג'ון מארקדיה בו הוא גילם את אלוהים, ובסדרה לאס וגאס בה גילם את עצמו. בשנת 2011 השתתף בדיבוב סרט האנימציה הממוחשבת הקומי ריו ודיבב בו את דמותו של פדרו.

חייו האישיים

על פי ראיון עם הצהובון הבריטי סאן, will.i.am אמר שהוא סובל מטיניטוס, הפרעה שכיחה בקרב מוזיקאים שנחשפו למוזיקה רועשת לתקופות זמן ממושכות. הוא אחיינו של שחקן ה-NFL לשעבר לין קין.
ב-22 ביוני 2009, Will.i.am תקף את הבלוגר האמריקני הנודע פרז הילטון במסיבה פרטית שנערכה לאחר טקס פרסי ה-MuchMusic שבטורונטו.
הוא ידוע כיזם גאדג'אטים סדרתי. עבד בעבר עם מספר חברות טכנולוגיה, וכעתידן באינטל, ושימש כדובר בתחרות הרובוטיקה הבינלאומית First. החברה שלו עוברת בפיתוח מוצרים חכמים לרכב, מדפסות תלת-ממד, ומחשוב לביש להמונים.